Update på projekt Weekend-freestyle
Yes, det kører med fuld fart derudaf.
Den lille hund kan nu alle øvelserne nævnt i sidste post....dog halter øvelserne fod, front og bakke rundt om en lille smule. Hun kan øvelserne frivilligt, men ikke på signal og heller ikke med forstyrrelser.
Heldigvis er der læænge til konkurrencen endnu, så det skal vi nok nå.
Jeg har vel haft 8-10 korte træningspas med Soko i løbet af i går aftes og i dag og hun arbejder stadig med fuld energi og synes træning er det fedeste i verden :-)
Eneste lille problem er at den vovsen ikke helt kan spise de mængder af godbidder der kræves, så nu er det aftensmaden der fungerer som belønning.
Nu skal jeg lige gennemgå kæderne i programmet, først med mig selv og så med Soko og så skal jeg gå programmet nogle gange, så jeg i det mindste kan det.
Effektiv træning?
Ja, nu må vi se, jeg har på grund af sløvsind og travlhed kastet mig ud i en rekordforsøgs-lignende opgave: At indlære et helt nyt freesyle-program over en weekend :-)
Jeg har i dag haft første egentlige træning inden dogdancingkonkurrence på mandag.
Nanna er tilmeldt i HTM og Soko i Freestyle. Selv om Nanna kan alle positionerne, kan hun under ingen omstændigheder nå at blive klar til mandag. I det nummer jeg har valgt er der nogle passager hvor jeg bevæger mig meget langsomt eller står helt stille og det kan hun ikke. Linksene mellem positionerne virker heller ikke og der er alt for kort tid til at jeg kan gennemgå processen med at øge 'arbejdstiden' inden belønning. Så med hende laver jeg små sekvenser til træning i ringen.
Til Soko har jeg netop lavet et freestyle-program, men et par nye, men relativt lette tricks og en del øvelser, som vi (forhåbentlig) hurtigt kan hente ud af frivillige-repertoiret.
I dag repeterede jeg et par tricks med hende og satte dem hurtigt sammen til en lille kæde og hun arbejdede meget energisk, kontrolleret og dygtigt. Faktisk var hun så dygtig, at jeg vil forsøge at lynindlære det nye program inden mandag.
Ja, jeg har aftalt med mig selv at jeg ikke vil presse den lille hund (med for meget træning/mange gentagelser) eller ændre på programmet for at gøre det lettere. Så er der jo kun tilbage at forsøge sig med noget effektiv træning.
Planen er MANGE ultrakorte og planlagte træningspas de næste to dage. Første trin er at repetere alle kendte øvelser og indlære de nye, tjekke at hun kan signalerne og til sidst sætte det sammen til små kæder.
Heldigvis er det et ret let program jeg har skruet sammen, der er kun følgende øvelser med:
Dance (stå på bagben)
Twist (dreje den ene vej om sig selv)
Around (Dreje den anden vej om sig selv)
Front (position foran mig, følg i alle retninger)
High (Stå på bagben mellem mine ben)
Hest (position mellem mine ben)
Rundt (gå i cirkler rundt om mig)
Springe genne armene
Springe over ben
Bakke væk fra mig
Bakke rundt om mig
Fod (Plads på højre side)
Drej to gange rundt om et ben
Ottetaller omkring mine ben og zig-zag mellem samme i alle retninger og forskellige sammenhænge.
Se det er jo ikke så slemt, så er der lige det der med at arbejde 2½ min uden belønning, det bliver nok værre.
Hvis jeg ikke når det er det fordi jeg mister en time på at det bliver sommertid i løbet af weekenden ;-)